KIRJALLINEN KYSYMYS E-0807/03 esittäjä(t): Konstantinos Hatzidakis (PPE-DE) komissiolle. Rakennusvirheet Kreikassa.



Virallinen lehti nro 011 E , 15/01/2004 s. 0122 - 0122



KIRJALLINEN KYSYMYS E-0807/03 esittäjä(t): Konstantinos Hatzidakis (PPE-DE) komissiolle (17. maaliskuuta 2003) Aihe: Rakennusvirheet Kreikassa Vastauksessaan kysymykseeni (P-1270/02(1)) yhteisön tukikehyksestä rahoitettavien hankkeiden rakentamisessa ilmenneistä virheistä Kreikassa komissio toteaa, että Kreikan viranomaiset eivät vielä ole ilmoittaneet luokkiin 2 ja 3 kuuluvien tapausten tilanteesta. Lisäksi komissio viittaa aiempaan kysymykseeni (E-1894/01(2)) antamaansa vastaukseen, joka koski asetuksen (EY) 1681/94(3) nojalla Euroopan petostentorjuntavirastolle tehtyä ilmoitusta virheistä töissä, jotka rahoitettiin yhteisön toisesta tukikehyksestä. Voisiko komissio vastata seuraaviin kysymyksiin: - Onko sillä tuoreempia tietoja tällaisista virheistä Kreikassa? - Tietääkö se, mikä on luokkiin 2 ja 3 kuuluvien tapausten käytännön tulos? - Ovatko Kreikan viranomaiset toimittaneet Euroopan petostentorjuntavirastolle (kirjalliseen kysymykseen E-1894/01 annetussa vastauksessa mainitun lisäksi) mitään tiedonantoa rakennepolitiikan rahoituksen epäsäännönmukaisuuksista ja aiheettomasti maksettujen summien takaisinperinnästä sekä tätä alaa koskevan tiedotusjärjestelmän perustamisesta 11. heinäkuuta 1994 annetun komission asetuksen (EY) 1681/94 perusteella? (1) EUVL C 28 E, 6.2.2003, s. 92. (2) EYVL C 134 E, 6.6.2002, s. 5. (3) EYVL L 178, 12.7.1994, s. 43. Michel Barnier'n komission puolesta antama vastaus (5. toukokuuta 2003) Komissio vastaa parlamentin jäsenen esittämiin kolmeen kysymykseen seuraavasti: 1. Komission yksiköt ovat tähän mennessä saaneet tilinpäätöskertomukset kaikista yhteisön toiseen tukikehykseen sisältyneistä toimenpideohjelmista; useimmat kertomukset toimitettiin maaliskuun lopussa 2003. Näihin kertomuksiin sisältyy luettelo luokkaan 2 kuuluvista julkisista töistä, joiden osalta Kreikan viranomaiset vakuuttavat, että asianmukaisiin toimiin on ryhdytty joko siksi, että korjaustyöt on tehty, tai siksi, että urakoitsijoille on langetettu asianmukaiset taloudelliset seuraamukset. Joissakin muissa tapauksissa todetaan, että asianmukaisiin toimiin ryhdytään kolmen kuukauden kuluessa. Komission yksiköt tutkivat nämä lausunnot tilinpäätösmenettelyjen yhteydessä. 2. Kauden 20002006 toimenpideohjelmien osalta komissio vakuuttaa parlamentin jäsenelle, että yhteisön kolmannesta tukikehyksestä osarahoitettujen hankkeiden laatutaso tarkistetaan perusteellisesti komission tilintarkastusyksikön suorittamissa tutkimuksissa, joita viimeksi toteutettiin marraskuussa 2002. Koska näiden tutkimusten alustavat tulokset ovat edelleen Kreikan viranomaisten tutkittavina, on kuitenkin liian aikaista tehdä päätelmiä. 3. Joulukuuhun 2002 mennessä Kreikan viranomaiset ovat ilmoittaneet OLAFille 11. heinäkuuta 2002 annetun komission asetuksen (EY) N:o 1681/1994(1) mukaisesti yhteisön toisen tukikehyksen osalta 41 tapausta, joihin sisältyy erittäin vakavia tapauksia (luokkaan 3 kuuluvia tapauksia). Kreikan viranomaiset ilmoittivat hiljattain OLAFille, että ESPELin suorittamien täydentävien tarkastusten jälkeen nämä 41 tapausta on luokiteltu seuraavasti: 28 luokkaan 3 kuuluvaa tapausta, yhdeksän luokkaan 2 kuuluvaa tapausta ja neljä luokkaan 1 kuuluvaa tapausta. (1) EYVL L 179, 12.7.1994.